section_heading: Glazbeni stil
paragraph_text: Björk je izjavila kako je zrak bila svjesna i stilistička odluka za album nakon što je često skladala za gudačka glazbala u svom prethodnom radu: "Pokrenula sam grupu od dvanaestero islandskih flautista i provela nekoliko mjeseci snimajući i vježbajući s njima [...]. Odlučili smo koristiti sintesajzere koji sadrže mnogo zvukova zraka u sebi i flaute koje zvuče sintesajzerski." Rekla je kako su melodije bile skladane dok je hodala u islandskoj divljini te da je, nakon što je dovršila melodije, skladala aranžmane za flaute, kasnije superponirajući melodije. Tekstovi su bili zaključni element u procesu skladanja.<ref>  Dazedov je članak kasnije otkrio da spokojni zvukovi ptičjeg pjeva spajaju zajedno nekolicinu pjesama, što je slično postupku provedenom na Volti, njenom albumu iz 2007. Ovi su zvukovi proizašli s izvornog snimanja na terenu koje je provela sama Björk, ali su također bili i semplirani s albuma Davida Toopa iz 1980. godine pod imenom Hekura, koji Björk smatra jednim od svojih najdražih albuma.